तथ्यों को तोड़ मरोड़ कर बरगला रहे हैं बाबूलाल : शाहदेव
रांची | भाजपाके प्रदेश प्रवक्ता प्रतुल शाहदेव ने कहा कि छपास रोग से ग्रसित पूर्व मुख्यमंत्री तथ्यों को तोड़ मरोड़ कर जनता को बरगलाने की कोशिश कर रहे हैं। जनता का विश्वास पूरी तरह खो चुके मरांडी राज्य के सीएम रघुवर दास की छवि खराब करने के लिए नित नए राग अलाप रहे हैं। अपने कार्यकाल में बाहरी-भीतरी की लड़ाई लगा चुके मरांडी एक बार फिर ऐसा ही प्रयास कर रहे हैं। वे सरकारी नौकरियों में ज्यादातर बाहरियों की नियुक्ति की बात कह रहे हैं, जबकि हकीकत यह है कि सिपाही नियुक्ति में झारखंड से मैट्रिक पास करना और स्थानीय भाषा का ज्ञान जरुरी थी। जेल कक्षपाल में भी क्षेत्रीय भाषा की जानकारी जरुरी की गई है। एक पूर्व मुख्यमंत्री की गलत बयानी शोभा नहीं देती है।
hin_Deva hin_Deva